open-index/open-wikipedia-markdown huggingface dataset:
Waaierstertvlieëvanger

Die **waaierstertvlieëvanger** (*Myioparus plumbeus*) is 'n gelokaliseerde, algemene standvoël in digte boomveld en savanneruigtes, oewerbos en woudrand. Hulle kom een-een of in pare voor. Die voël is 14&nbsp;cm groot en weeg 12 gram. In Engels staan die voël bekend as die *Grey Tit-Flycatcher*.

duimnael|links|200px|Die stert word gereeld op-en-af gewip en in 'n waaier uitgesprei.
;Verspreiding en habitat
Dit word aangetref in Angola, Benin, Botswana, Burkina Faso, Kameroen, Demokratiese Republiek die Kongo, Eswatini, Ethiopië, Gaboen, Gambië, Ghana, Guinee, Guinee-Bissau, Ivoorkus, Kenia, Liberië, Malawi, Mali, Mosambiek, Namibië, Niger, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Suid-Afrika, Suid-Soedan, Tanzanië, Togo, Tsjad, Uganda, Zambië, en Zimbabwe.

Die voël se natuurlike habitat is subtropiese of droë tropiese woude, subtropiese of tropiese vogtige laaglandwoude.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Oberspreewald-Lausitz

**Oberspreewald-Lausitz** (amptelik: *Landkreis Oberspreewald-Lausitz*, Neder-Sorbies: *Wokrejs Górne Błota-Łužyca*) is 'n administratiewe distrik in die suide van die Duitse deelstaat Brandenburg. Dit grens in die weste aan Elbe-Elster, in die noorde aan Dahme-Spreewald, in die ooste aan Spree-Neiße en in die suide aan die Saksiese distrikte Bautzen en Meißen.
Kortstertlaksman

Die **Kortstertlaksman** (*Lanioturdus torquatus*) is 'n amper-endemiese algemene standvoël van droë savanne, veral mopanie, doringboom of boswilg. In Suider-Afrika kom die voël in noordwes Namibië voor. Die voël is 15&nbsp;cm groot en weeg 27 gram. In Engels staan die voël bekend as die *White-tailed Shrike*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Pragmatiek (taalkunde)

**Pragmatiek** is ŉ onderafdeling van taalkunde wat die metodes bestudeer van hoe konteks bydra tot betekenis.  Pragmatiek omvat die taalhandelingsteorie, gespreksimplikatuur, gespreksanalise en ander benaderings tot taalgedrag in taalfilosofie, taalsosiologie, taalwetenskappe en antropologie. Anders as semantiek, wat betekenis wat konvensioneel of "gekodeer" is in ŉ gegewe taal ondersoek, ondersoek pragmatiek hoe die oordrag van betekenis afhanklik is van nie net taalkundige kennis (bv. grammatika, leksikon ens.) van die spreker en luisteraar nie, maar ook die konteks van die uiting, alle voorkennis van die betrokkenes, die afgeleide intensie van die spreker, en ander faktore. In die opsig verduidelik pragmatiek hoe taalgebruikers in staat is om skynbare dubbelsinnigheid te oorkom, aangesien betekenis steun op die manier, plek, tyd ens. van die uiting.

## Verwysings
Johannes Gutenberg

**Johannes Gensfleisch zur Laden zum Gutenberg** (c. 1400 – 3 Februarie, 1468) was 'n Duitse smid, goudsmid, drukker, en uitgewer wat drukwerk aan Europa bekendgestel het. Sy uitvinding van meganiese skuifbare tipe drukpers het die begin van die Druk Rewolusie veroorsaak en word wyd beskou as die belangrikste gebeurtenis van die moderne era. 

Dit het 'n belangrike rol gespeel in die ontwikkeling van die Renaissance, hervorming, die Era van Verligting en die Wetenskaplike rewolusie. Dit het ook die materiële basis gelê vir die moderne kennis-gebaseerde ekonomie en die verspreiding van kennis na die massas.

## Lewe 
In sy jeug was daar 'n opstand in Mainz en sy familie is blykbaar verplig om na Straatsburg te verhuis. In 1438 het hy 'n vennootskap met drie ander mans gesluit met die oogmerk om nuwe idees te benut. In ruil vir geldelike steun moes Gutenberg sy vennote in hierdie nuwe kunste oplei. Een van hulle, Andreas Dritzehn, het kort na die vorming van die vennootskap gesterf. 

Sy erfgename het 'n hofgeding teen Gutenberg aanhangig gemaak in 'n poging om hom te dwing om 'n deel van die geld wat Dritzehn in die onderneming belê het terug te betaal of hulle as vennote in Dritzehn se plek te aanvaar. Die hof het egter ten gunste van Gutenberg beslis. In rekords van die hofverrigtinge het een getuie die Duitse woord *drucken* gebruik; hiervan word gewoonlik afgelei dat die drukkuns die werklike oogmerk van die vennootskap was. 

Daar word ook vermoed dat fragmente van 'n gedig en 'n kalender wat vandag in 'n museum bewaar word, in hierdie periode gedruk is. Volgens sterrekundiges was die kalender vir die jaar 1448 bedoel. As dit korrek is, sou dit beteken dat Gutenberg in 1447 of nog vroeër reeds met los drukletters gedruk het. Omstreeks hierdie tyd het Gutenberg groot somme geld geleen, veral van 'n bekende regsgeleerde van Mainz, Johann Fust. 

Die rede vir hierdie lenings was om hom in staat te stel om die Bybel te druk. Hy was egter reg van die begin af in geldelike moeilikhede, en nadat hy die eerste tien bladsye gedruk het, het hy probeer om die papierkoste te verminder deur 42 pleks van 40 lyne drukwerk op 'n bladsy te gebruik. In 1455, voordat hierdie groot werk voltooi was, het Fust Gutenberg gedagvaar vir die terugbetaling van die lenings. 

In party kringe word die mening gehuldig dat hy Gutenberg se drukpers wou oorneem, en saam daarmee ook die byna voltooide Bybels. Indien dit die geval was, het hy daarin geslaag, want hy het met die hulp van een van Gutenberg se assistente, Peter Schoffer, sy eie drukpers opgerig, die Bybels klaar gedruk en hulle verkoop. 

Die vermoede is dat Gutenberg daarin geslaag het om party van sy besittings te red en hy het weer eens begin om 'n Bybel met 36 lyne drukwerk per bladsy en 'n *panasee* ('n soort woordeboek) te druk. Blykbaar het hy na 1460 die drukkuns laat vaar, en in 1465 het hy 'n pensioen van aartsbiskop Adolf van Mainz ontvang. Gutenberg is in 1468 oorlede.

## Bronne 
* KENNIS, 1980, , volume 3, bl. 616

## Verwysings
Slag van die Marne

Die **Slag van die Marne** het plaasgevind tydens die Eerste Wêreldoorlog in Frankryk. 

## Agtergrond 
Die Duitse Magte het 'n vinnige oorwinning oor Frankryk beplan, die *Schlieffen-plan*. Die beplan berus daarop dat die Duitse Magte vir Frankryk deur België binneval om die verdedigingsmuur op die Franse grens te omseil. 

Die Duitse Magte val België binne op 3 en 4 Augustus 1914. Hulle vorder goed maar word tog 'n paar dae vertraag deur die Belgiese weerstand. Die vertraging gee aan die Britse Magte kans om 90,000 soldate van Engeland na Frankryk te stuur tussen 7 tot 17 Augustus. Dit gee ook die Franse kans om vyf leërs bymekaar te kry. Op 3 September was die Duitse Magte, onder beheer van Generaal Alexander von Kluck, slegs sowat 40 km vanaf Parys.

## Die Slag 
Von Kluck se magte was die regterflank van die Duitse Magte tydens die inval in België en het suidwaarts gedraai. Op 5 September het die Britse en Franse Magte gestrek vanaf Parys tot by Verdun, suid van die Marne-rivier. Generaal Joseph Joffre was in bevel van die Franse Magte. Op 6 September het die slag begin en teen 10 September het die Duitse Magte teruggetrek tot by die Aisnerivier. 

## Gevolge van die Slag 
Die oorwinning het groot morele waarde vir die Franse gehad; eerstens is die Duitse Magte gestuit, tweedens was die Franse Magte nie vernietig binne ses weke soos die Duitsers beplan het nie en laastens was Parys gered. Die oorlog het hierna verander van 'n dinamiese na 'n statiese loopgraaf-oorlog.

## 1918 
Tydens 1918 het daar nog 'n slag plaasgevind by die Marne-rivier.

## Bronne 
* ''Collier's Encyclopedia'' Volumes 15 en 23. Crowell-Collier Educational Corporation 1971.
Rooistertvlieëvanger

Die **Rooistertvlieëvanger** (*Erythrocercus livingstonei*) is 'n gelokaliseerde algemene standvoël in rivier- en laaglandwoud waar hulle in pare of groepies leef. Die voël is 12&nbsp;cm groot en weeg 7 gram. Die voël kom voor in die Zambezirivier-vallei vanaf die Karibadam tot by die monding in die Indiese Oseaan en ook hiervandaan suidwaarts langs die kus van Mosambiek tot noord van Maputo. In Engels staan die voël bekend as die ''Livingstone's Flycatcher*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.'' Struik Nature. Vierde Uitgawe 2011. 

## Verwysings
Kaapse glasogie

Die **Kaapse glasogie** (*Zosterops virens*) is 'n algemene spesie van standvoël wat in boomveld, woude, ruigtes, plantasies en tuine in Suider-Afrika voorkom. Die voël is 11&nbsp;sentimeter groot en weeg 11 gram. In Engels staan die voël bekend as die *Cape white-eye*.

Die Gariepglasogie (*Z. pallidus*) is voorheen as dieselfde spesie as *Z. virens* beskou, maar word nou as 'n aparte spesie geag.

## Taksonomie 
duimnael|links|Subspesie *Z. v. capensis*
Daar is twee subspesies:

* *Z. v. capensis* – suidwestelike Suid-Afrika en Lesotho en aangrensende westelike KwaZulu-Natal
* *Z. v. virens* – oostelike en suidoostelike Botswana, oostelike en noordelike Suid-Afrika, en Eswatini en aangrensende suidwestelike Mosambiek

Die subspesies hibridiseer wanneer hulle in kontak met mekaar kom.

## Ander name 
Van die streeksname vir die voël sluit in: meelogie, kersogie, ringogie en piet-la-pok.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings 
## Eksterne skakels
Gariepglasogie

Die **Gariepglasogie** (*Zosterops pallidus*) is 'n endemiese, algemene standvoël en plaaslike nomade in oewerbos en ruigtes in die Karoo en halfdorre savanne en versprei langs beboste waterlope tot beboste gebiede van die Namibiese kus. Die voël dwaal in die Wes-Kaap gereeld buite sy normale gebiede. Die voël is 11&nbsp;cm groot en weeg 9 gram. In Engels staan die voël bekend as die *Orange River white-eye*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Maurice Pope

**Maurice Wildon Montague Pope** (gebore 17 Februarie 1926 in Londen - 2019) is 'n Suid-Afrikaanse en Britse taalkundige, spesialis in klassieke en antieke studies, en een van die voorste navorsers van die Kretensiese skryfstelsels.

Pope het aan die Universiteit van Cambridge gegradueer. Sedert 1949 het hy as assistent aan die Departement Klassieke Studies van die Universiteit Stellenbosch gewerk. In 1952 het hy 'n dosent geword. In 1957 het hy professor George P. Gould, wat ook aan die Universiteit van Cambridge gegradueer het, as professor in klassieke studies vervang. Saam met Gould het hy 'n aantal artikels oor Lineêr A gepubliseer.

Benewens taalkunde is Pope ook in argeologie geïnteresseerd. Hy het dikwels aan argeologiese ekspedisies deelgeneem, onder meer in 1954 aan 'n onderwaterekspedisie van die argeologiese skool van Athene naby Chios.

Van 1960 af was hy dekaan van die Fakulteit Geesteswetenskappe aan die Universiteit van Kaapstad.

In Augustus 1968 het hy uit sy pos bedank en die universiteit verlaat, aangesien hy sterk gekant was teen die inmenging van die rassistiese regering in die universiteit se beleid (die regering het die universiteitsowerhede verplig om hul aanstelling van 'n swart persoon as senior dosent te onttrek). Daarna is Pope na die Universiteit van Oxford.

In 1980 het hy in samewerking met J. Raison 'n korpus van inskripsies in Lineêr A voorberei en gepubliseer.

## Verwysings 
## Uitgesoekte werke 
* The Story of Decipherment: From Egyptian Hieroglyphs to Maya Script.
* Corpus transnuméré du Linéaire A (avec J. Raison).
Sung Jae-ki

**Sung Jae-Ki** (Koreaans: 성재기, Hanja: 成在基, 11 September 1967 – 26 Julie 2013) was 'n Suid-Koreaanse politikus, menseregte aktivis, anti-feminis, liberalistiese filosoof en die leier van die Koreaanse Man-vereniging (남성연대 男性連帶).

## Verwysings 
## Eksterne skakels 
* South Korean channel films suicide  
*  Suicide performance and journalist ethics News Dongah
*  Police continue search for missing men's rights activist yonhapnews
*  Body of Sung Jae-gi found in Han River Koreaherald 2013.07.29
Baardbelasting

duimnael|210px|’n Russiese bewys uit 1705 wat gedra moes om te wys die persoon het sy baardbelasting betaal.

**Baardbelasting** is ’n soort belasting wat deur die geskiedenis in verskeie lande ingestel is vir mans wat baarde dra. Die bekendste hiervan is dié van Pieter I van Rusland wat dit in 1698 ingestel het om die dra van baarde te ontmoedig.

## Rusland 
Pieter die Grote het in September 1698 ’n baardbelasting ingestel as deel van sy poging om die land te moderniseer en op Europese modelle te skoei. Baarde was in dié tyd ongewoon in Europa, wat twee keer deur Pieter besoek is voordat hy begin regeer het.

Pieter het aanvanklik self besoekers aan sy paleise se baarde afgeskeer en later was daar gewoonlik ’n barbier aan sy etenstafel wat al die gaste tydens die maaltyd skoongeskeer het. Ná die instelling van die belasting moes mans ’n bewys by hulle dra as teken dat hulle die baardbelasting betaal het. Dit was van koper of silwer en het op die een kant die Russiese tweekoppige arend gehad en op die ander kant die onderste deel van ’n gesig met ’n neus, mond, snor en baard. Dit het twee frases bevat: "Geld is geneem" en " ’n Baard is ’n oorbodige las".

Boere kon hul baarde behou, maar moes belasting betaal elke keer dat hulle ’n stad binnegaan of verlaat.

## Engeland 
duimnael|160px|Koning Frans I van Frankryk.
In 1535 het koning Hendrik VIII van Engeland, wat self ’n baard gehad het, ’n baardbelasting ingestel. Die bedrag wat betaal moes word, het afgehang van die persoon se sosiale stand. Sy dogter, Elizabeth I, het agterna weer die belasting ingestel op alle baarde ouer as twee weke.

## Frankryk 
In Frankryk moes kerkamptenare hul baarde in die 16de eeu afskeer. Koning Frans I het aanstoot geneem dat geestelikes baarde groei. Dit het ’n verdeling veroorsaak tussen "hoëre" en "laere" kerklikes. Die hoëres kon die belasting betaal en hul baarde behou, terwyl die armer amptenare hul baarde moes afskeer. Volgens ’n edik in 1535 is ook regsgeleerdes gelas om sonder baarde in die hof te verskyn.

## Verwysings 
* 15px Hierdie artikel is vertaal uit die Duitse Wikipedia
Bontkwikkie

Die **bontkwikkie** (*Motacilla aguimp*) is 'n gelokaliseerde algemene standvoël by groot riviere, watermassas en strandmere en ook in parke en tuine. Die voël is die enigste swart-en-wit kwikkie in Suider-Afrika. Die voël word 20&nbsp;cm groot en weeg dan 27 gram. In Engels staan die voël bekend as die *African pied wagtail*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Collioure

**Collioure** is ’n dorp in die Franse département Pyrénées-Orientales en die gewes Languedoc-Roussillon met ’n oppervlakte van 13.02 vierkante kilometer en 3057 inwoners (2013). Sy inwoners word in Frans *Colliourencs* genoem.

## Geografie 
duimnael|senter|300px

## Demografie 
duimnael|senter|300px|Dorp 1962-2008

## Susterstede 
*  Soria, Spanje

## Eksterne skakels 
* Die amptelike webwerf van Collioure
Albedo

duimnael|Die persentasie van weerkaatste sonlig in verhouding met sekere oppervlakke.

**Albedo** of **refleksiekoëffisiënt** is die verhouding van die weerkaatste straling van die oppervlak van ’n voorwerp af tot die hoeveelheid straling wat daarop val. Dit is afgelei van die Latynse woord *albedo* ("witheid" of "weerkaatste sonlig"), wat op sy beurt afgelei is van *albus* ("wit"). Dit is dus die weerkaatsende krag van ’n oppervlak. Dit word gemeet op ’n skaal van nul vir geen weerkaatsing van ’n algehele swart oppervlak tot 1 vir die perfeke weerkaatsing van ’n wit oppervlak, en kan ook in persentasie uitgedruk word.

Die albedo is ’n belangrike begrip in weerkunde en sterrekunde. Die algehele albedo van die Aarde is 30 tot 35% vanweë die wolke in die atmosfeer, maar verskil op die oppervlak omdat dit afhang van geologiese en omgewingseienskappe.

Die term is deur Johann Heinrich Lambert begin gebruik in sy werk *Photometria* van 1760.

## Aarde se albedo 
duimnael|200px|links|Die Aarde se albedo op wolklose dae in 2003–2004 teenoor die algehele albedo.
Albedo's van tipiese materiale in sigbare lig wissel van sowat 0,9 vir vars sneeu tot sowat 0,04 vir steenkool, een van die donkerste materiale. Die diep skaduwees van holtes kan dieselfde albedo hê as die nul van ’n swartstraler. Wanneer dit van ’n afstand af gesien word, het die oseane se oppervlak ’n lae albedo, nes die meeste woude, terwyl woestyne van die hoogste albedo's van alle soorte grond het. Die meeste grondsoorte het ’n albedo van 0,1 tot 0,4. Die gemiddelde albedo van die Aarde is sowat 0,3. Dis is veel hoër as dié van oseane, hoofsaaklik vanweë die verspreiding van wolke.

Die klassieke voorbeeld van die albedo-effek is sneeu se temperatuur. Wanneer ’n sneeubedekte gebied warmer word en die sneeu smelt, neem die albedo af, meer sonlig word geabsorbeer en die temperatuur is geneig om te styg. Die teenoorgestelde is ook waar: wanneer sneeu vorm, vind ’n verkoelingsiklus plaas. Die intensiteit van die albedo-effek hang af van die grootte van die verandering in albedo en die hoeveel isolasie; daarom kan dit baie groot wees in tropiese gebiede.

## Verwysings 
## Eksterne skakels 
* Amptelike webtuiste van die Albedo-projek 
* Albedo – Encyclopedia of Earth
* 15px Hierdie artikel is vertaal uit die Engelse Wikipedia
Fred Whipple

**Fred Lawrence Whipple** (5 November 1906 – 30 Augustus 2004) was ’n Amerikaanse sterrekundige wat langer as 70 jaar by die Harvard-kollegesterrewag gewerk het. Hy het onder meer ’n paar asteroïdes en komete ontdek, met die "vuil sneeubal"-teorie vorendag gekom en die Whipple-veld ontwerp.
Philip Burger

**Philip Burger** (gebore in Pretoria, 28 Augustus 1980) is ’n rugbyspeler wat vir die Cheetahs op vleuel en heelagter gespeel het in die Superrugbyreeks en vir die Vrystaat Cheetahs en Griffons in die Curriebeker- en Vodacombekerreekse.  Burger het ook vir die Blitsbokke (die nasionale Sewesspan) uitgedraf.  Hy is die seun van Thys Burger wat die Springbokke in drie toetse verteenwoordig het.

Burger het in 2002 vir die Vrystaatse Vodacombekerspan uitgedraf en was in dieselfde jaar in die Pumas se Curriebekergroep.  In 2003 was hy in die Pumas se Vodakomskildgroep en ook in die SWD Arende se Curriebekergroep en in 2004 was hy by die Griekwas betrokke voordat hy vir die Vrystaat begin speel het.

Aan die einde van die Suid-Afrikaanse rugbyseisoen in 2007 is hy na Frankryk waar hy vir vier seisoene vir Perpignan gespeel het.  In 2011 het hy sy terugkeer na Suid-Afrika gemaak en aan die einde van 2012 het hy sy rugbystewels opgehang.

## Eksterne  skakels 
*
* Burger se profiel op itsrugby.co.uk
Bergkwikkie

Die **bergkwikkie** (*Motacilla clara*) is 'n gelokaliseerde algemene standvoël in heuwelagtige, beboste wêreld en verkies strome met rotse wat uitsteek, snelstrome en klein watervalle. Die voël is 20&nbsp;cm groot en weeg 20 gram. In Engels staan die voël bekend as die *mountain wagtail*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Geelkwikkie

Die **geelkwikkie** (*Motacilla flava*) is 'n sangvoël in die familie Motacillidae. In Suider-Afrika is dit 'n skaars tot lokaal algemene, nie-broeiende besoeker uit die Palearktiese gebied. Hulle kom gewoonlik in groepies voor in vogtige kortgrasgebiede naby waterliggame. Die voël is 17&nbsp;cm groot en weeg 14 tot 21 gram. In Engels staan dit as die *Western yellow wagtail* bekend.
[duimnael|links|230px|Legsel van 'n [Europese koekoek ('n broeiparasiet) by dié van *M. flava* (regs)]]

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Biljoen

duimnael|'n Duitse banknoot van 5&nbsp;biljoen mark uit 1923 __NOTOC__

'n **Biljoen** is tien tot die mag 12, dus 1&nbsp;000&nbsp;000&nbsp;000&nbsp;000 of 1012. Dit is 'n miljoen tot die 2de mag, vandaar die naam (*bi* is twee in Latyn).

Die SI-voorvoegsel vir 'n biljoen is tera, afgekort as T. Voorbeeld: 1 teragreep = 1 biljoen grepe.

In sommige taalvariante, waaronder Britse en Amerikaanse Engels, het die kognaat van *biljoen* 'n ander betekenis. Dit is wat in Afrikaans 'n miljard genoem word, dus 1&nbsp;000 miljoen of 1&nbsp;000&nbsp;000&nbsp;000 (109). 'n Biljoen is in Engels *trillion* (1&nbsp;000 × 1&nbsp;0003). Die rede vir die verskil in die name is omdat twee verskillende stelsels, die kort en die lang skaalverdeling, in verskillende dele van die wêreld gebruik word. In Afrikaans word die lang skaal gebruik en in Britse en Amerikaanse Engels die kort skaal. Die historiese definisie van die Britse Engelse woord *billion* het die lang skaalverdeling gebruik.

Die ontbinding van 1&nbsp;biljoen in priemfaktore is: 1&nbsp;000&nbsp;000&nbsp;000&nbsp;000 = 212 × 512

## Interessante feite 
* 'n Biljoen sekondes duur ongeveer 31&nbsp;690 jaar.
* 'n Biljoenêr is iemand met 'n betaalvermoë van minstens 1&nbsp;biljoen munteenhede en 'n multibiljoenêr is iemand wat meer as 2&nbsp;biljoen munteenhede besit.
* Die Andromeda-sterrestelsel, die naaste spiraalsterrestelsel aan die Aarde, het sowat 1&nbsp;biljoen sterre.

## Bronne 
* 

## Sien ook 
* Kort en lang skaalverdeling
* Getal

## Eksterne skakels 
*
Sitrienkwikkie

Die **Sitrienkwikkie** (*Motacilla citreola*) is 'n voël en seldsame Palearkties-broeiende swerwer. Die voël is nog net twee keer opgeteken in Suider-Afrika, by die Gamtoosmond en by Kleinmond. Die voël is 17&nbsp;cm groot en weeg 20 gram. In Engels staan die voël bekend as die *Citrine Wagtail*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Oranjekeelkalkoentjie

Die **oranjekeelkalkoentjie** (*Macronyx capensis*) is 'n endemiese algemene standvoël in vogtige grasveld van seevlak tot berghoogland. Die voël word 20&nbsp;cm groot en weeg dan 45 gram. In Engels staan die voël bekend as die *Cape Longclaw*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Fritz Eloff

**Frederick Christoffel Eloff** (18 Mei 1920 – 5 September 2013) was 'n eertydse Noord-Transvaalse rugbyadministrateur en ’n voormalige voorsitter van die Internasionale Rugbyraad. Hy het ook vir Noord-Transvaal gespeel en het vir 26 jaar lank gedien as president van dié rugbyunie. Hy was ook 30 jaar lank 'n lid van die Suid-Afrikaanse Rugbyunie se uitvoerende komitee en het in 1993 ná die afsterwe van dr. Danie Craven as waarnemende president gedien. Eloff was ook 27 jaar lank 'n lid van die Internasionale Rugbyraad (IRB).

Hy het vir 42 jaar by die Universiteit van Pretoria gewerk waar hy ook afgetree het. Hy was 'n professor in dierkunde.

Hy het twee dogters en twee kleinkinders. Sy vrou, Valerie, het gedurende 2012 gesterf. Hy is vanuit die Gereformeerde kerk Pretoria-Brooklyn begrawe.

## Uitbeelding 
Eloff het aan die Hoërskool Pietersburg gematrikuleer.
Bekennende Kirche

Die **Bekennende Kirche (BK)** (Duits: "Belydende Kerk") was 'n opposisiebeweging van Lutherse Christene wat tydens die Nasionaal-Sosialistiese bewind in Duitsland (1933-1945) weerstand teen die politieke gelykskakeling van leerstellings en organisasiestrukture van die Duitse Luthers-Evangeliese Kerk (*Deutsche Evangelische Kirche, DEK*), soos dit onder meer deur die sogenaamde "Duitse Christene" voorgestel is, gebied het. Die NS-bewind het pogings onderneem om die Lutherse Kerk deur benoemde kerkkomitees en staatskommissarisse te beheer.

Die BK het homself sedert sy stigting in 1934 as die enigste regmatige Luthers-Evangeliese Kerk beskou omdat dit die Nasionaal-Sosialisme en die leerstellings van die Duitse Christene as onchristelike dwaalleerstellings verwerp het (soos byvoorbeeld in die *Barmer Erklärung* van 1934) en aktiewe weerstand teen staatsinmenging in die Christelike geloofsbelydenis gebied het. Die BK het sedert Oktober 1934 met 'n kerklike "noodreg" sy eie bestuurstrukture geskep en sy organisasie en teologiese opleiding afgegrens van dié van Lutherse deelstaatkerke wat deur Nasionaal-Sosialisties gesinde Duitse Christene oorheers is. 

Die BK het nogtans geen uniforme politieke opposisiebeweging teen die NS-bewind gevorm nie. So het predikante in diens van die betrokke landskerke gebly (veral in deelstate soos Württemberg, Beiere en Hannover).
Grootteorde

’n **Grootteorde** is ’n skaal van enige getal waar elke grootte of waarde van iets in ’n vasgestelde verhouding staan tot die vorige grootte of waarde. Die getal wat die meeste as skaal gebruik word, is 10. Dan is elke volgende waarde 10 keer soveel as die vorige waarde. " ’n Mens sê twee getalle het dieselfde grootteorde van ’n getal as die een getal gedeel deur die ander getal ’n waarde van minder as 10 gee. So is 23 en 82 van dieselfde grootteorde, maar 23 en 820 is nie." – John Baez

## Gebruik 
Grootteordes word gewoonlik gebruik om baie benaderde vergelykings te tref en hulle dui baie groot verskille aan. As twee getalle met een grootteorde verskil, is een sowat 10 keer meer as die ander. As hulle met twee grootteordes verskil, is die een sowat 100 keer meer.
*’n Kis met 1&nbsp;000 appels is een grootteorde meer as ’n kis met 100 appels, oftewel: die kis met 1&nbsp;000 appels verskil met ’n faktor van 10 van die kis met 100 appels.
*Die leeftyd van die heelal is 34,8&nbsp;miljard jaar en dus in die grootteorde van 10&nbsp;miljard jaar (1010). Die tyd wat dit duur voordat ’n swart dwergster ontstaan, word op minstens 1015 jaar geskat; dit is dus vyf grootteordes meer en daar bestaan nog geen swart dwerge in die heelal nie.
*’n Aardbewing se sterkte word op die Richterskaal gemeet; ’n aardbewing wat 5 op dié skaal registreer, is 10 keer so sterk as een wat 4 registreer.

SI-eenhede berus op dieselfde beginsel. Die meeste amptelike voorvoegsels (soos milli-, mikro- of nano- en kilo-, mega- of giga-) staan vir drie grootteordes, maar desi- of senti- en deka- of hekto dui op een grootteorde.

## Sien ook 
*Kort en lang skaalverdeling om bostaande beter te verstaan.
*Grootteordes (lengte) met voorbeelde.

## Verwysings 
## Verdere leesstof 
* Asimov, Isaac, *The Measure of the Universe* (1988)
Havel

Die **Havel** ['haːfəl] is 'n rivier in die noordooste van Duitsland. Met 'n lengte van 334 kilometer is dit die langste regterkantse syrivier van die Elbe, alhoewel die reguitlynafstand tussen sy oorsprong en monding met slegs 94 kilometer aansienlik korter is.

Die Havel ontspring in die deelstaat Mecklenburg-Voorpommere, vloei deur Brandenburg, Berlyn en Sakse-Anhalt en mond naby die grens tussen Brandenburg en Sakse-Anhalt in die Elbe uit. Die rivier vloei eers deur talle klein mere in suidelike, daarna in westelike en uiteindelik in noordwestelike rigting. Die hoogteverskil tussen sy oorsprong en sy monding beloop net 40,6 meter. Sy gemiddelde afloop is met 108 kubieke meter per sekonde (m³/s) die derde grootste van alle Elbe-syriviere ná die Moldau (150&nbsp;m³/s) en die Saale (115&nbsp;m³/s).

Die Havel loop oor 'n afstand van 285 kilometer deur Brandenburg. Die grootste deel van sy rivierloop is bevaarbaar, waarby sy diepte en afloop deur damme en sluise gereguleer word. 'n Groot getal sykanale dien as afkorting vir skepe. Alhoewel die Havel as waterweg uitgebou is, kan die rivier danksy die talle natuurlike mere, waardeur dit loop, groot hoeveelhede water stoor. Sodoende bly sy waterpeil ook in lang droë periodes onveranderd. Hoë waterpeile kom nouliks voor en is gewoonlik beperk tot die Havel se benedeloop waar vloedwater van die Elbe kan binnestroom.  

Die grootste syrivier van die Havel is die Spree - 'n rivier waarvan die watervolume meer as twee keer so groot is en wat die Havel ook ten opsigte van sy lengte (380 kilometer) oortref. In 2009 is die Havel deur twee Duitse verenigings, die *Naturfreunde Deutschlands* (Natuurvriende van Duitsland) en die Duitse Hengelaarsvereniging as die "Rivierlandskap van die jaar" aangewys. Sedert 2009 loop 'n fietspad, die *Havelradweg*, langs die rivier.
Goudkoester

Die **goudkoester** (*Tmetothylacus tenellus*) is 'n voël en swerwer uit Oos-Afrika na oop, droë boomveld en savanne. Die voël is minder as 10 keer in Suid-Afrika opgeteken. Almal was mannetjies en dit was elke keer in die somer gewees. Die voël is 15&nbsp;cm groot en weeg 20 gram. In Engels staan die voël bekend as die *Golden pipit*.

Die voël is die enigste spesie wat aan die genus *Tmetothylacus* behoort. Al die ander koesters behoort aan die genus *Anthus*, wat ook onder die familie *Motacillidae* en die orde van sangvoëls ressorteer.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kort en lang skaalverdeling

Die **kort** en die **lang skaalverdeling** is twee verskillende maniere om name aan groot getalle te gee. Dit lei onder meer daartoe dat Afrikaans meestal die woord "miljard" (lang skaal) gebruik vir die getal wat in Engels "billion" (kort skaal) genoem word.

## Gebruik 
In Europa word die sogenaamde lang skaal gebruik, behalwe in Frankryk, waar die kort skaal tot in 1948 gebruik is. Die Franse gebruik is deur die VSA en Brasilië oorgeneem. In 1948 het Frankryk besluit om hom neer te lê by die gebruik van die lang skaal in die res van die wêreld. Amerika het egter die kort skaal bly gebruik en dit het tot verwarring in die Engelssprekende wêreld gelei. Mense het terme soos "Amerikaanse biljoen" en "Britse biljoen" gebruik. In 1974 het die Britse regering besluit om die Amerikaanse manier te volg en die kort skaal te gebruik.

In sommige lande word ’n mengsel van die twee stelsels gebruik, soos in Oos-Europa, dele van die Midde-Ooste en Indonesië. In Suid-Afrika word die lang skaal meestal in Afrikaans gebruik en die kort skaal in Engels om ooreen te stem met ander Engelssprekende lande.

## Reël vir naamgewing 
In albei skaalverdelings verander die naam van groot getalle per faktor van duisend. Dit kom ooreen met die gebruik van voorvoegsels (kilo-, mega-, giga- ens.) in die SI-stelsel.

In die **lang skaal** is die naamgewing van getalle gebaseer op die getal miljoen. Met ’n Latynse voorvoegsel word aangedui tot die hoeveelste mag van ’n miljoen ’n bepaalde getal is. Byvoorbeeld: ’n biljoen (*bi* is twee) is die tweede mag van ’n miljoen (1&nbsp;000&nbsp;0002). ’n Triljoen (*tria* is drie) is ’n miljoen tot die derde mag. Vir elke volgende faktor van ’n miljoen word die voorvoegsel met 1 verhoog. Die tussenin-faktore duisend kry dieselfde voorvoegsel, maar die uitgang "-jard" in plaas van "-joen". ’n Biljard is dus ’n duisend biljoen.

In die **kort skaal** word ook by ’n miljoen begin, maar daar is nie "-jard"-uitgange nie. Hier word die getal met elke voorvoegsel met ’n faktor duisend verhoog. Omdat die naamgewing egter nie by duisend begin nie, maar eweneens by ’n miljoen, is die voorvoegsel nie regstreeks verwant aan die mag van duisend nie, maar aan die "mag plus 1" van duisend. Voorbeeld: ’n kwadriljoen (*quadri* is vier) is in die kort skaal die vyfde mag (vier plus 1) van duisend.

Deurdat die name van die kort skaal ook in die lang skaal voorkom, maar met ’n betekenisverskil, veroorsaak dit steeds verwarring asook taalfoute wanneer van Engels in ander tale vertaal word.

In die praktyk word die name van groter getalle nie juis gebruik nie, maar eerder die wetenskaplike notasie **10x**.

## Voorbeelde ter illustrasie 
**kwint** = 5

Die algemene reël vir die kort skaal kan geïllustreer word met die volgende voorbeeld:
: kwintiljoen = 1&nbsp;000 x 1&nbsp;000**5** = **1018**

In die lang verdeling:
: kwintiljoen = 1&nbsp;000&nbsp;000**5** = **1030** , en 
: kwintiljard = 1&nbsp;000 x kwintiljoen = **1033**.

## Vergelyking 
Die onderstaande tabel gee ’n vergelyking tussen die twee stelsels.

## Sien ook 
* Grootteorde

## Eksterne skakels 
* 15px Hierdie artikel is vertaal uit die Nederlandse Wikipedia
Visierskerf

**Visierskerf** is 'n berg naby die dorp Fouriesburg in die Oos-Vrystaat.
Die berg is een van die hoogste punte in die Vrystaatprovinsie van Suid-Afrika, en 'n bekende baken.

## Oorsprong van naam 
Die berg se naam kom van 'n keep in die kranse wat soos die visier van 'n geweer lyk.

### Geologie 
Die berg bestaan uit massiewe sandsteen kranse van die Clarens-sandsteenformasie, met die top van die berg wat uit doleritiese lawas bestaan wat tydens die opbreek van die superkontinent Gondwana daaroor uitgeloop het. Die berg is dus die oorblyfsels van die oorspronklike landskap, terwyl die omliggende valleie gevorm is deur erosie wat oor 'n tydperk van bykans 200&nbsp;miljoen jaar plaasgevind het.
Boegskok

[duimnael|Die LL Ori-boegskok in die [Orion-newel. Die ster se wind bots teen die newelvloei.Hubble, 1995]]

’n **Boegskok** is die gebied tussen ’n magnetosfeer en ’n omringende medium. By sterre is dit gewoonlik die grens tussen hul sterwind en die interstellêre medium. In planete se magnetosfeer is die boegskok die grens waar die snelheid van die sonwind skielik afneem omdat dit die magnetopouse nader.

Die bekendste voorbeeld van ’n boegskok is die een om die Aarde, maar alle gemagnetiseerde planete het een. Die Aarde s’n is sowat 17 km&nbsp;dik  en is sowat 90&nbsp;000&nbsp;km van die Aarde af geleë.

Dekades lank is geglo die Son se sonwind vorm ’n boegskok wanneer dit teen die omringende interstellêre medium bots. Dit is in 2012 bevraagteken toe data van die Interstellar Boundary Explorer (IBEX) ontdek die Sonnestelsel beweeg stadiger deur die interstellêre medium as wat voorheen gedink is. Dit het die vermoede laat ontstaan dat daar min of geen boegskok om die Sonnestelsel is nie.

Dit kom ook algemeen voor by Herbig Haro-voorwerpe (waar strome gas uit vormende sterre gewerp word): ’n baie sterker gerigte uitvloei van gas en stof veroorsaak boegskokke wat teen optiese golflengtes sigbaar is.

## Verwysings 
* 
* 
* 15px Hierdie artikel is vertaal uit die Engelse Wikipedia
Stormberg-groep

duimnael|Stormberg-groep in groen
Die Stormberg-groep bestaan uit geologiese formasies van die Karoo-supergroep wat in Suid-Afrika gevind word. Dit bestaan hoofsaaklik uit sandsteen, moddersteen en kalksteen, en word direk bo-op die Beaufort-groep aangetref. Die groep vertoon 'n reeks formasies wat geleidelik van 'n nat klimaat (Molteno- en Elliot-formasie) na 'n woestynklimaat (Clarens-sandsteenformasie) oorgaan. 

Die Stormberg-groep word in die volgende drie formasies opgedeel:
*Clarens-sandsteenformasie
Die Clarens-formasie is die jongste formasie van die Stormberg-groep en oorlê die Elliot-formasie. Dit bestaan uit geel-wit, fynkorrelrige sandsteen, sanderige sliksteen en moddersteen, en verteenwoordig 'n eoliese afsetting (wind), wat gevorm word deur sandduine in 'n woestynklimaat. In natter dele van die kom word vlak meer- en rivierafsetting gevind, wat 'n komplekse interaksie van eoliese en fluviale sedimentasie veroorsaak. Die onderkant van die massiewe Clarens-formasiekranse het 'n rooierige skynsel as gevolg van yster afkomstig vanaf die Elliot-formasie.

Fossiele soos wurmboorsels en dinosourusvoetspore kan ook in die Clarens-formasie gesien word. 'n Bekende stel voetspore kan naby die dorp Ficksburg in die Oos-Vrystaat gesien word.

Die Clarens-formasie vorm die bekende kranse van die berge in veral die Oos-Vrystaat, waarvan Soutkop en Imperani buite Ficksburg, Visierskerf naby Fouriesburg, die Brandwag Rots by die Golden Gate Nasionale Park en Platberg naby Harrismith veral bekend is.

*Elliot-formasie
Die Elliot-formasie oorlê die Molteno-formasie en is jonger. Dit bestaan hoofsaaklik uit afwisselende dun lae rooi moddersteen en sliksteenrooi wat in vloedvlaktes gevorm het. Die Elliot-formasie verteenwoordig dus 'n fluviale afsetting. Dit bevat ook verskeie fossiele, soos die 12 meter lange Melanorosaurus.

Aan die bokant van die formasie word eoliese sedimente gevind, wat 'n aanduiding is van die toenemend droërwordende omgewing.

*Molteno-formasie
Die Molteno-formasie is die oudste formasie van die Stormberg-groep en is gevorm uit riviersand van Triassiese ouderdom. Dit is blootgestel deur verwering en kan gesien word as kranse in die Drakensberge. Die Molteno-fromasie kan maklik uitgeken word aan sy skitterende voorkoms, wat veroorsaak word deur klein kwartskristalle wat die sandkorrels saambind.
Relatiewe snelheid

300px|duimnael|’n Voorstelling van die relatiewe snelheid tussen twee deeltjies.

Die **relatiewe snelheid** \vec{v}_\mathrm{BA} (ook \vec{v}_\mathrm{B/A} of \vec{v}_\mathrm{B rel A}) is die snelheid van ’n voorwerp of waarnemer, **B**, in die russtelsel van ’n ander voorwerp of waarnemer, **A**. As dit konstant is,
: \vec{v}_\mathrm{BA}=-\vec{v}_\mathrm{AB}
waar \vec{v}_\mathrm{AB} die snelheid van **A** in die russtelsel van **B** is.

As albei voorwerpe of waarnemers beweeg, is die relatiewe snelheid nie noodwendig dieselfde as die verskilsnelheid nie.

**Voorbeeld 1**: Jannie en Sannie ry in dieselfde rigting. Jannie se snelheid is 90&nbsp;km/h en Sannie s’n 110&nbsp;km/h. As ons aanneem Jannie se snelheid is \vec{v}_B en Sannie s’n \vec{v}_A, dan is
: \vec{v}_{A \mathrm{\ rel\ } B} = 110 - 90 = 20 \text{ km/h.}

Dit is die snelheid wat deur Jannie waargeneem word. Jannie sien dat Sannie teen 20&nbsp;km/h ry.

**Voorbeeld 2**: Jannie en Sannie ry in teenoorgestelde rigtings.  Jannie se snelheid is 90&nbsp;km/h en Sannie s’n 100&nbsp;km/h. As ons aanneem Jannie se snelheid is
\vec{v}_B en Sannie s'n \vec{v}_A, dan is
: \vec{v}_{A \mathrm{\ rel\ } B} = 100 - (-90) = 190 \text{ km/h.}

Let op dat Jannie se snelheid negatief is, want hy ry in die teenoorgestelde rigting as Sannie. Dus:

: \vec{v}_{A \mathrm{\ rel\ } B} = 100 + 90 = 190 \text{ km/h.}

Dit is die snelheid wat deur Jannie waargeneem word. Jannie sien dat Sannie teen 190&nbsp;km/h ry.

## Eksterne skakels 
* Relatiewe beweging by HyperPhysics
* ’n Java-app wat relatiewe snelheid illustreer, deur Andrew Duffy
* 15px Hierdie artikel is vertaal uit die Engelse Wikipedia
Eksokomeet

duimnael|300px|Eksokomete en verskeie planeetformasies om Beta Pictoris, ’n baie jong tipe A V-ster. (Konsep: Nasa-kunstenaar)

’n **Eksokomeet** is ’n komeet wat buite ons Sonnestelsel voorkom – dit sluit in interstellêre komete en komete om ander sterre as die Son. Die eerste eksokomeet wat ontdek is, was in 1987 om Beta Pictoris, ’n baie jong tipe A V-ster. Daar was teen Februarie 2019 altesaam 27 sterre met waargenome of vermoedelike eksokomete.

Sterrekundiges het die McDonald-sterrewag in Texas se teleskoop van 2,1 meter gebruik om ses eksokomeetstelsels waar te neem. Dowwe absorpsielyne het van nag tot nag verskil en daarop gedui dat dit veroorsaak word deur "groot wolke gas wat ontstaan wanneer komete nader aan hul ster beweeg en warmer word". Die meeste stelsels wat onlangs ontdek is, is om baie jong tipe A-sterre. 'n Paar laat tipe B-sterre (soos 51 Ophiuchi en HD 58647) het ook eksokomete.

Eksokomete word beskou as ’n belangrike skakel om planeetformasie te verstaan, volgens navorsers. Die sterrekundige Barry Welsh beskryf die skakel soos volg: "Interstellêre stof vorm klonte onder die invloed van swaartekrag, en die klonte word rotse; die rotse smelt saam en word groter goed – planetesimale en komete – en eindelik kry jy planete."

## Sien ook 
* Eksoplaneet

## Verwysings 
## Eksterne skakels 
* Eksokomete – Nasa 
* 
* 15px Hierdie artikel is vertaal uit die Engelse Wikipedia
Berlare

**Berlare** is 'n munisipaliteit in die provinsie Oos-Vlaandere (België) en het 'n oppervlakte van 37,82&nbsp;km² en 14&nbsp;690 inwoners. Die munisipaliteit lê aan die Schelde. Berlare grens aan die munisipaliteite Zele en Dendermonde (Schoonaarde). Die natuurskoon van die omgewing lok toeriste.

Plekke in die munisipale gebied van Berlare: Berlare (dorp), Overmere en Uitbergen.

## Besienswaardighede 
Die Bareldonkkapel. Die bou van die kapel is in 1300 begin, en latere wysigings is in die 17e en 18e eeu aangebring.
duimnael|250px|Die Bareldonkkapel

## Eksterne skakels 
*  Die amptelike webwerf van die munisipaliteit
Uriah Heep

**Uriah Heep** is 'n Engelse progressiewe hardrock-groep wat na 'n karakter uit Charles Dickens se roman *David Copperfield* vernoem is. Uriah Heep is in 1969 in Londen deur kitaarspeler Mick Box, sanger David Byron en tromspeler Alex Napier gestig en word saam met Black Sabbath, Deep Purple en Led Zeppelin by die vroegste en suksesvolste verteenwoordigers van die hardrock-genre gereken. 'n Besondere kenmerk van hul musiekstyl is melodieuse en romantiese liedjies met dikwels meerstemmige sang. Die groep se plateverkope word op meer as 30 miljoen beraam.

## Diskografie 
* 1970 ''Very 'eavy... Very 'umble*
* 1971 *Salisbury*
* 1971 *Look at Yourself* 
* 1972 *Demons and Wizards*
* 1972 *The Magician's Birthday*
* 1973 *Sweet Freedom* 
* 1974 *Wonderworld* 
* 1975 *Return to Fantasy*
* 1976 *High and Mighty* 
* 1977 *Firefly*
* 1977 *Innocent Victim*
* 1978 *Fallen Angel*
* 1980 *Conquest*
* 1982 *Abominog*
* 1983 *Head First* 
* 1985 *Equator*
* 1989 *Raging Silence* 
* 1991 *Different World* 
* 1995 *Sea of Light*
* 1998 *Sonic Origami* 
* 2008 *Wake the Sleeper* 
* 2009 *Celebration* 
* 2011 *Into the Wild*
* 2014 *Outsider*
* 2018 *Living the Dream*
* 2023 *Chaos & Colour''

## Eksterne skakels 
* Amptelike webtuiste
Plantkunde

duimnael|280px|regs|Werkstafel van 'n plantkundige.

**Plantkunde**, **fitologie** of **botanie** (: *Botany*) is 'n tak van biologie in die natuurwetenskaplike studierigting.

## Dissiplines 
In plantkunde bestudeer wetenskaplikes onder andere die morfologie, histologie, anatomie, sitologie, fisiologie en die sistematiek van organismes wat aangedui kan word as plante:
* Plantsistematiek beskryf die vormrykdom van plante, dit verklaar hierdie verskille en is behulpsaam met die benamingsproses. Plantsistematiek steun ook op baie ander dissiplines binne die biologie.
* Plantmorfologie beskryf die uitwendige kenmerke van plante, en poog om die verskillende plantstrukture te onderskei en te verklaar.
* Plantanatomie en histologie bestudeer die inwendige bou van die verskillende plantweefsels, soos die bou van die blaar, die stingel, die wortel, die blom, die vrug en die saad. Plantanatomie bestudeer die bou en die struktuur van die plant en sy organe.
* Onder plantfisiologie word verstaan die studie van die lewenswyse: assimilasie, asemhaling, voeding bv. parasitisme, simbiose en saprofitisme, die kringloop van stowwe, en laastens die werking binne-in 'n sel.
* Plantekologie bestudeer die wisselwerking tussen plante onderling en met hulle omgewing.
* Plantgeografie en floristiek ('n onderdeel van plantgeografie) is die ondersoek na die wilde flora van 'n gebied, na die verspreidingsgebied van 'n soort en die verklaring daarvan. Onder die floristiek van 'n gebied word 'n oorsig van die taksa (bv. families, geslagte en soorte) van plante verstaan.
* Dendrologie is die studie van bome, struike en in die algemeen houtagtige plante.
* Paleobotanie doen ondersoek na fossielplante.
* Fitopatologie of plantsiektekunde is die studie van die interaksie tussen plante en plantpatogene.

## Eksterne skakels 
*
1999 Super 12-seisoen

Die **1999 Super 12-seisoen** het in Februarie 1999 afgeskop met voorseisoenwedstryde wat van middel Januarie gespeel is.  Dit het op 29 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Punte teen (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in ’n rondomtaliewedstryd verdien.  Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.  ’n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan ’n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Afskoptye is in die land waar die wedstryd gespeel is***

### Week 1 
* **Geen dagligbesparing in Brisbane**

### Week 2 
### Week 3 
### Week 4 
### Week 5 
* **Sondag 28 Maart eindig dagligbesparing in Australië en Nieu-Seeland.**

### Week 6 
* **Paasnaweek**

### Week 7 
### Week 8 
### Week 9 
### Week 10 
### Week 11 
### Week 12 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Sien ook 
* Super 14 konsessie-areas
* Lys van Superrugbyrekords
Donkerkoester

Die **donkerkoester** (*Anthus leucophrys*) is 'n gelokaliseerde algemene  standvoël en nomade met 'n voorkeur vir kort gras en onlangs-afgebrande dele. Die voël is 17&nbsp;cm groot en weeg 26 gram. In Engels staan die voël bekend as die *plain-backed pipit*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Koester

[duimnael|260px|'n [Geelborskoester.]]

**Koester** kan na een van die volgende verwys:

* Om iets/ iemand te koester: liefderyk te verpleeg.
* Koester (*Acanthistius sebastoides*), 'n vis wat endemies aan Suid-Afrika is en van Valsbaai tot by Durban voorkom. 
* Koester, 'n voël wat tot die genus *Anthus* behoort.
* Goudkoester, 'n voël in die genus *Tmetothylacus*.
Vaalkoester

Die **vaalkoester** (*Anthus vaalensis*) is 'n skaars tot gelokaliseerde algemene standvoël, nomade en gedeeltelike trekvoël in kort afgevrete grasveld en struikveld, braakveld, vliegvelde en ander oop, kaal plekke. Die voël is 18&nbsp;cm groot en weeg 30 gram. In Engels staan die voël bekend as die *Buffy pipit*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings